ජගත් ප්‍රජාවගේ හෘදස්පන්දනය වැඩි කරලමින් පාපන්දු ලෝක කුසලාන තරගමාලාවේ කූටප්‍රාප්තියේ මං විවර කෙරෙන අවසන් පූර්ව වටය සඳහා සුදුසුකම් ලැබීමට ජර්මනිය, නෙදර්ලන්තය ස්පාඤ්ඤය සහ උරුගුවේ සමත් වී සිටිති.මෙවර තරගමාලාවේ අවසන් කණ්ඩායම් අටට පිවිසෙමින් කුසලානය අත්පත් කර ගැනීමේ අදිටනින් තරග වැදුනු ලෝක පාපන්දු පිටියේ බලවත් කණ්ඩායම් අභිබවායමින් අවසන් කණ්ඩායම් 4 ට ඇතැම් කණ්ඩායම් සුදුසුකම් ලැබීමට සමත්වූයේ ක්‍රීඩාලෝලීහු විමතියට පත් කරමින්ය.ලෝක කුසලාන ඉතිහාසයේ පළමු තරගමාලාවේ සූරයින් වූ උරුගුවේ සහ 1974, 1978 තරගමාලාවන්හී අනු සූරයින් වූ නෙදර්ලන්තය හෙට (6) තරඟ වදින අතර මීට පෙර (එවකට බටහිර ජර්මනිය) දෙවරක් ලෝක සූරයන් වූ ජර්මනිය, ලෝක කුසලාන පාපන්දු ඉතිහාසයේ අවසන් පූර්ව වටයකට කිසිදා සුදුසුකම් නොල ද ස්පාඤ්ඥය සමඟ අනිද්දා (7) තරග වැදීමට නියමිතය.ස්පාඤ්ඤයට ඉතිහාසගත ජයක්තරගමාලාවේ වැඩිම ගෝල සංඛ්‍යාවක් වාර්තා කරනු ලැබූ ක්‍රීඩකයා වෙමින් ස්පාඤ්ඤයේ ඩේවිඩ් විලා පැරගුවේ සමඟ පැවැති අර්ධ අවසන් පූර්ව තරගයේ දී තරගමාලාවේ සිය පස්වැනි ගෝලය වාර්තා කරමින් 1 – 0 ක ජයක් සිය කණ්ඩායමට ලබා දීමට සමත් විය.28 හැවිරිදි විලා දැනටමත් ස්පාඤ්ඤය වෙනුවෙන් ලෝක කුසලාන තරගමාලා ඉතිහාසයේ වැඩිම ගෝල සංඛ්‍යාව වාර්තා කරනු ලැබූ ක්‍රීඩකයා වීමට සමත්වී සිටිති.අවසන් පූර්ව වටයේ දී ජර්මනිය සමඟ තරග වදින ස්පාඤ්ඤය මීට වසර 2 කට පෙර යුරෝපා සූරතාවලියේ අවසන් තරගයේ දී ගෝල් 1 – 0 ක් ලෙස ජර්මනිය පරාජයට පත් කළේය.ආර්ජන්ටිනාව ඉවතටජර්මනියේ මිරොස්ලව් ක්ලෝස් සහ තෝමස් මුලර්ගේ විශිෂ්ඨ ගෝල ප්‍රහාරයෙන් ලකුණු 4 – 0 ක අන්ත පරාජයක් ලබා තරගමාලාවෙන් ඉවත්වීමට ආර්ජන්ටිනාවට සිදුවිය.මෙවර තරගාමාලාවේ ගෝල 4 ක් රැස් කර සිටින මුලර් සහ තරගමාලා 3 කට සහභාගි වී ගෝල 14 ක් රැස් කරමින් පාපන්දු ලෝක කුසලාන ඉතිහාසයේ වැඩිම ගෝලසංඛ්‍යාවක් වාර්තා කර සිටින බ්‍රසීලයේ රොනල්ඩෝගේ (ගෝල් 15) වාර්තාව අභියස සිටින ක්ලෝස් වැඩිම අවධානයට පාත්‍ර වී සිටින ක්‍රීඩකයන් වීමට සමත්වූහ.31 හැවිරිදි ක්ලෝස් මේ වනවිට ජර්මනිය වෙනුවෙන් ලෝක කුසලාන ඉතිහාසයේ වැඩිම ගෝල සංඛ්‍යාවක් වාර්තා කළ ගර්ඩ් මුලර් සමඟ සම තත්තවයේ සිටියි.ආජෙන්ටිනාව තරගමාලාවෙන් ඉවත්වීම එරට පුහුණුකරු වන ඩියාගෝ මැරඩෝනාට සියතනතුරෙන් ඉල්ලා අස්වීමේ මාර්ගය විවර කිරීමට හේතු වී ඇත.“අපි බලමු මොකද වෙන්නෙ කියලා.